
**Enklere idrettslag**



Norges idrettsforbund innførte i 2020 mulighet for at idrettslag med mellom 10 og 75 medlemmer, og under 250.000 kr. i omsetning, kan benytte en enklere lovnorm.  
De vesentligste endringene i den forenklede lovnormen er:

* Kun krav om tre styremedlemmer
* Ikke krav om kontrollutvalg eller valgkomité
* Styret kan beslutte organisering av grupper, og om klubben skal ha kriminalitetsforsikring
* Begge kjønn skal være representert i styret
* Forvaltningsrevisjonen overlates til årsmøtet og er basert på rapportering fra styret
* Kontrollutvalgets ordinære virksomhet, blant annet kontroll av styrets disposisjoner, overlates til årsmøtet

Dette innebærer at styreprotokoller m.m. på oppfordring må gjøres tilgjengelige for årsmøtet.

Årsmøtet i klubber med mellom 10 og 75 medlemmer, og under 250.000 kr. i omsetning, kan beslutte å bytte til den [enklere lovnormen](https://nlf.us10.list-manage.com/track/click?u=9e321e1420bde6ad30c8ca249&id=c5c15490d4&e=6db3ab59f6). Etter slikt årsmøtevedtak må klubben selv registrere i KlubbAdmin at de benytter forenklet lovnorm, og laste opp årsmøteprotokoll som viser dette. Klubber som benytter forenklet lovnorm kan selv beslutte hvilke forsikringer de ønsker å tegne.  
  
NLF sender i disse dager ut faktura på kriminalitetsforsikring (underslagsforsikring). Kriminalitetsforsikring er obligatorisk for klubber med ordinær lovnorm.  
Klubber som har byttet til forenklet lovnorm, kan innen 31. mai søke NLF om å få refundert fakturaen på kriminalitetsforsikring.